**З А П О В Е Д**

На основание чл. 25, ал. 4 от Закона за администрацията, чл. 84, т. 1 от Наредба № 11 от 01.09.2016 г. за оценяване на резултатите от обучението на учениците във връзка с организирането и провеждането на държавните зрелостни изпити за учебната 2024 – 2025 година и при спазване на изискванията на чл. 66, ал. 1 и 2 от Административнопроцесуалния кодекс

**О П Р Е Д Е Л Я М:**

1. **Дати за провеждане на държавните зрелостни изпити/задължителните държавни изпити за придобиване на професионална квалификация, както следва:**

Сесия *май – юни*

* + Задължителен държавен зрелостен изпит по български език и литература – 21 май 2025 г., начало 08,30 ч.
	+ Втори задължителен държавен зрелостен изпит/задължителен държавен изпит за придобиване на професионална квалификация (в частта му по теория на професията) – 23 май 2025 г., начало 08,30 ч.
	+ Допълнителни държавни зрелостни изпити по желание на ученика – в периода
	27 май – 03 юни 2025 г.

Сесия *август – септември*

* + Задължителен държавен зрелостен изпит по български език и литература – 22 август 2025 г., начало 08,30 ч.
	+ Втори задължителен държавен зрелостен изпит/задължителен държавен изпит за придобиване на професионална квалификация (в частта му по теория на професията) – 25 август 2025 г., начало 08,30 ч.
	+ Допълнителни държавни зрелостни изпити по желание на ученика – в периода
	26 – 29 август 2025 г.

На датите на задължителния държавен зрелостен изпит по български език и литература се провежда и задължителният държавен зрелостен изпит по български език и литература за лица, завършили последния гимназиален клас преди учебната 2021 – 2022 година, както и изпитът за валидиране на компетентности по български език и литература като общообразователен предмет по реда на ДЗИ.

На датите на допълнителните държавни зрелостни изпити се провеждат и съответните задължителни държавни зрелостни изпити за лица, завършили последния гимназиален клас преди учебната 2021 – 2022 година, както и изпитите за валидиране на компетентности по реда на ДЗИ с изключение на изпита по български език и литература като общообразователен предмет.

1. **График на дейностите за организацията, провеждането и оценяването на държавните зрелостни изпити и на задължителните държавни изпити за придобиване на професионална квалификация през учебната 2024 – 2025 година**

|  |  |
| --- | --- |
| **Дейност** | ***Срок*** |
| Сесия *май – юни* | Сесия *август –септември* |
| Определяне на състава и задълженията на регионалните комисии за организиране и провеждане на ДЗИ/ЗДИППК | до 05.02.2025 г. | до 20.06.2025 г. |
| Определяне на състава и задълженията на училищната зрелостна комисия | до 07.02.2025 г. | до 25.06.2025 г. |
| Подаване на заявления за допускане до ДЗИ/ЗДИППК, регистриране на заявленията в единната информационна система за изпити и прием (ЕИСИП) и издаване на служебни бележки | 06.02.2025 г. – 20.02.2025 г. | 23.06.2025 г. – 04.07.2025 г. |
| Въвеждане в ЕИСИП на предложения за оценители, за квестори, за учители консултанти и за учители по чужд език за четене на текст и предоставяне на декларациите им на регионалната комисия за организиране и провеждане на ДЗИ/ЗДИППК | до 26.02.2025 г. | до 10.07.2025 г. |
| Въвеждане в ЕИСИП на информация за сградите, залите и броя на местата в залите за провеждане на ДЗИ/ЗДИППК | до 26.02.2025 г. | до 10.07.2025 г. |
| Утвърждаване на списък със сградите, залите и броя на местата в залите за провеждане на ДЗИ/ЗДИППК | до 06.03.2025 г. | до 14.07.2025 г. |
| Утвърждаване на списък с разпределените по училища квестори и учители консултанти за провеждане на ДЗИ/ЗДИППК | до 08.05.2025 г. | до 08.08.2025 г. |
| Утвърждаване на списък с учители по чужд език за четене на текст на ДЗИ | до 08.05.2025 г. | до 08.08.2025 г. |
| Въвеждане в ЕИСИП на предложенията за оценители от регионалната комисия за организиране и провеждане на ДЗИ/ЗДИППК | до 14.03.2025 г. | до 16.07.2025 г. |
| Изпращане в МОН на предложения за оценители и на техните декларации от висши училища | до 14.03.2025 г. | до 16.07.2025 г. |
| Изпращане в МОН на предложения за членове на комисиите по засекретяване и разсекретяване на ДЗИ, както и на техните декларации | до 02.04.2025 г. | до 16.07.2025 г. |
| Определяне състава на техническите комисии за електронна обработка на изпитните работи на ДЗИ, състава на комисиите по засекретяване и разсекретяване на изпитните работи от всеки изпит | до 11.04.2025 г. | до 31.07.2025 г. |
| Определяне състава на националните комисии за проверка и оценяване на изпитните работи от ДЗИ по всеки учебен предмет | до 11.04.2025 г. | до 31.07.2025 г. |
| Определяне на състава и задълженията, както и на времето и мястото на изпълнение на задълженията на комисията за провеждане на ДЗИ на училищно равнище | до 08.04.2025 г. | до 31.07.2025 г. |
| Въвеждане в ЕИСИП на информация за центровете, в които ще се осъществява оценяването на ДЗИ във всяка от областите | до 11.04.2025 г. | до 31.07.2025 г. |
| Допускане до ДЗИ/ЗДИППК и издаване на служебни бележки за допускане | до 20.05.2025 г. | до 21.08.2025 г. |
| Обявяване на списъци с разпределението на зрелостниците по училища, сгради и зали | до 20.05.2025 г. | до 21.08.2025 г. |
| Оценяване на изпитните работи от ДЗИ/ЗДИППК | от 23.05.2025 г. до 09.06.2025 г. | от 24.08.2025 г. до 03.09.2025 г. |
| Провеждане на задължителния ЗДИППК (в частта му по практика на професията) | до 06.06.2025 г. | до 03.09.2025 г. |
| Обявяване на резултатите от ДЗИ/ЗДИППК | до 11.06.2025 г. включително | до 05.09.2025 г.включително |

Заповедта да се връчи за изпълнение на началниците на регионалните управления на образованието.

Началниците на РУО да връчат копие от заповедта за изпълнение на директорите на училищата от съответния регион, в които се осъществява обучение в ХІІ клас.

Контрол по изпълнението на заповедта възлагам на д-р Емилия Лазарова – заместник-министър на образованието и науката.

